Държавен вестник, бр. 111, 2025 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  111
3.2.1. Приложими са изискванията за кли­
ника/отделение от първо ниво на компетент­
ност по психиатрия съгласно медицинския 
стандарт по „Психиатрия“, като екипът следва 
да притежава опит и компетентност относно 
спецификата на съдебнопсихиатричните паци­
енти и обслужването им и да провежда при­
нудително/задължително лечение съгласно 
изискванията на този медицински стандарт. 
3.3. Второ ниво на компетентност на 
болнична структура по съдебна психиатрия и 
на болнична структура по психиатрия, която 
осъществява дейност по съдебна психиатрия 
от второ ниво.
3.3.1. Разкриване на постоянен или функ­
ционален сектор (стая) за прием на лице 
с психично разстройство по спешност и за 
краткосрочно обслужване на лице с психич­
но разстройство с високо рисково поведение. 
Осигуряват се система за постоянен видео­
мониторинг, защитени прозорци, защитени 
врати, обзавеждане против самонараняване, 
средства за временно физическо ограничаване, 
сигнална уредба (стационарна или мобилна) 
за бързо търсене на външна помощ, директен 
телефон и система за пожарно известяване.
3.3.2. В стационарните структури, които 
извършват дейности по съдебна психиатрия на 
второ ниво на компетентност, организацията 
на работа позволява обслужването на лица 
със средна степен на риск и краткосрочно 
обслужване на лице с психично разстройство 
с висока степен на риск. 
3.3.3. Първоначалният лечебен режим на 
новопостъпилите лица с психично разстрой­
ство е затворен. 
3.3.4. Прилагат се изискванията от меди­
цинския стандарт „Психиатрия“ в болнична 
структура на второ ниво на компетентност 
по психиатрия за осигуреност с медицинска 
апаратура, обзавеждане и техника и други 
условия за осъществяване на дейността.
3.3.5. Настаняването на лице с психично 
разстройство по спешност се извършва съглас­
но изискванията на медицинския стандарт по 
„Психиатрия“.
3.3.6. Изисквания за персонал.
3.3.6.1. Общ брой лекари: Прилага се 
изиск­ването за общ брой лекари в болнична 
структура от второ ниво на компетентност по 
психиатрия съгласно медицинския стандарт 
„Психиатрия“. 
3.3.6.2. Брой лекари специалисти:
3.3.6.2.1. В структура по съдебна психиатрия 
от второ ниво на компетентност и в структура 
по психиатрия, която осъществява дейност по 
съдебна психиатрия от второ ниво на компе­
тентност, работи най-малко един лекар със 
специалност „Съдебна психиатрия“ или със 
специалност „Психиатрия“ и опит в областта 
на съдебната психиатрия.
3.3.6.2.2. Екипът е обучен за извършване 
на дейности по съдебна психиатрия (оценка 
на риска, провеждане на принудително/за­
дължително лечение, съдебнопсихиатрична 
експертиза) на второ ниво, вкл. обслужване 
на лице с психично разстройство със средно 
ниво на риск и за краткосрочно овладяване 
на високорисково поведение. 
3.3.6.3. Прилагат се изискванията за брой 
специалисти по здравни грижи, други спе­
циалисти/лица (в структурата, в лечебното 
заведение) съгласно медицинския стандарт 
по психиатрия.
3.3.7. Прилагат се изискванията към процеса 
на осъществяване на дейността, изискванията 
за вида и обема медицински дейности, задъл­
жителните диагностично-лечебни алгоритми, 
които се разработват от лечебните заведения 
и се спазват в процеса на оказваната от тях 
медицинска помощ, и изискванията към 
организацията на дейността и вътрешните 
и външните взаимодействия за клиника/
отделение по психиатрия от второ ниво на 
компетентност съгласно медицинския стан­
дарт по „Психиатрия“.
3.4. Трето ниво на компетентност на 
болнична структура по съдебна психиатрия и 
на болнична структура по психиатрия, която 
осъществява дейност по съдебна психиатрия 
от трето ниво.
3.4.1. Извършва постоянен прием на лица 
с психични разстройства по спешност и на 
лица с психични разстройства с високорисково 
поведение. Създадени са условия за незабавно 
изолиране на особено опасните болни и на 
възможност за бърз достъп в стационара на 
охраняващи лица отвън. Задължително са 
осигурени: постоянен визуален или дистан­
ционен видеомониторинг от поне две работни 
места (кабинет и манипулационна), денонощ­
на невъоръжена охрана вътре в стационара, 
средства за лична защита на персонала, сиг­
нална уредба за незабавна помощ от района 
на болничното заведение, директен телефон 
за връзка с най-близкото поделение на МВР 
за незабавна помощ, възможност за незабавно 
прилагане на мерки за временно физическо 
ограничаване, територия за изолация с обза­
веждане против самонараняване.
3.4.2. Специализираните психиатрични 
стационари за обслужване на лица с мярка 
за неотклонение „задържане под стража“ или 
на лица, изтърпяващи присъда с лишаване 
от свобода, се определят като трето ниво на 
компетентност по съдебна психиатрия.
3.4.3. Прилагат се изискванията от меди­
цинския стандарт „Психиатрия“ в болнична 
структура на трето ниво на компетентност 
по психиатрия за осигуреност с медицинска 
апаратура, обзавеждане и техника и други 
условия за осъществяване на дейността.